Γιώργος Αμερικάνος

Ο Γιώργος Αμερικάνος (21 Δεκεμβρίου 1942 - 7 Οκτωβρίου 2013 ) ήταν Έλληνας διεθνής καλαθοσφαιριστής και προπονητής. Αποτελεί μία από τις σημαντικότερες μορφές του αθλήματος στην Ελλάδα. Ήταν βασικό στέλεχος στην πρώτη μεγάλη ευρωπαϊκή επιτυχία του ελληνικού μπάσκετ, όταν η ΑΕΚ κατέκτησε το Κύπελλο Κυπελλούχων το 1968. Προς τιμήν, της μεγάλης του προσφοράς, η ΑΕΚ απέσυρε την φανέλα με τον νούμερο 10 το 2015.

 Ξεκίνησε να ασχολείται με το μπάσκετ από μικρή ηλικία και παρά το γεγονός ότι γεννήθηκε στε πειραιώτικη γειτονιά έγινε ένας από τους μεγαλύτερους σε προσφορά μπασκετμπολίστες της ΑΕΚ, η οποία τον απέκτησε από τη Χ.Α.Ν. Νικαίας. Κατέκτησε 6 πρωταθλήματα Ελλάδος με την ΑΕΚ (1963, 1964, 1965, 1966, 1968, 1970), ενώ αναδείχθηκε δύο φορές πρώτος σκόρερ του ελληνικού πρωταθλήματος το 1965 με 585 πόντους και το 1968 με 694 πόντους. Ήταν ο ηγέτης της ομάδας όταν αγωνίστηκε στο φάιναλ φορ του Κυπέλλου Πρωταθλητριών του 1965-1966 στην Ιταλία. Επίσης στις 4 Απριλίου 1968, στο Καλλιμάρμαρο, ο τελικός του Κύπελλο Κυπελλούχων στον τελικό με την Σλάβια Πράγας ο Αμερικάνος, θα σκοράρει 29 πόντους και θα είναι εκείνος που θα πρωταγωνιστήσει στην πρωτόγνωρη ευρωπαϊκή επιτυχία της ΑΕΚ. Ήταν η πρώτη φορά που μία ελληνική ομάδα κέρδιζε ευρωπαϊκό τίτλο και για τον τελικό συγκεντρώθηκαν 80.000 άτομα να παρακολουθήσουν αγώνα μπάσκετ, γεγονός που θεωρήθηκε ρεκόρ για τα παγκόσμια αθλητικά δεδομένα και καταγράφτηκε στο βιβλίο Γκίνες. Μετά την επιτυχία είχε προτάσεις από σημαντικούς Ευρωπαϊκούς συλλόγους αλλά αυτός προτίμησε να παραμείνει στην Ελλάδα.Στο τέλος της καριέρας του αγωνίστηκε στον Απόλλωνα Πατρών, όπου διετέλεσε και προπονητής του. Με τον Αμερικάνο ο Απόλλων αγωνίστηκε για πρώτη φορά στην Α΄ Εθνική το 1971-1972. Τη σεζόν 1986-87 ανέλαβε την ομάδα της ΑΕΚ από τη θέση του υπηρεσιακού προπονητή. Προηγούμενα (περίοδος 1973-74) ο Γιώργος Αμερικάνος ήταν τεχνικός του Αιγάλεω, το οποίο ανέβασε στη Β΄ Εθνική της περιόδου 1974-75 Έχει αγωνιστεί μία φορά με την Εθνική Εφήβων κατά την οποία σημείωσε 18 πόντους. Στην Εθνική Ελλάδας αγωνίστηκε 68 φορές και σημείωσε 1.076 πόντους (μ.ο. 15,8). Αγωνίστηκε στο Ευρωμπάσκετ 1961 και στο Ευρωμπάσκετ 1965 και ήταν πρώτος σκόρερ της Εθνικής Ελλάδας και στις δύο διοργανώσεις με 15,5 μέσο όρο και 17,4 πόντοι μ.ο. αντίστοιχα. Συμμετείχε επίσης στους Μεσογειακούς αγώνες το 1967, τέσσερις φορές στο Βαλκανικό πρωτάθλημα (1962, 1964, 1967, 1969) και δύο φορές σε Προολυμπιακά τουρνουά (1960, 1964). Την τελευταία τριετία της ζωής του, αντιμετώπιζε σοβαρά προβλήματα με την υγεία του, εξαιτίας διπλού εγκεφαλικού επεισοδίου. Ο Γιώργος Αμερικάνος άφησε την τελευταία του πνοή τα ξημερώματα της 7ης Οκτωβρίου 2013, στο νοσοκομείο ΚΑΤ της Αθήνας. Ανακοινώσεις για τον θάνατό του έβγαλαν η Ελληνική Ομοσπονδία Καλαθοσφαίρισης, ο Σύνδεσμος Ελλήνων Προπονητών Καλαθοσφαίρισης κ.α. Συλλογικοί 6x Πρωταθλήματα Ελλάδας: (1963, 1964, 1965, 1966, 1968, 1970) Κύπελλο Κυπελλούχων: (1968) Ατομικοί 2x Πρώτος σκόρερ του Πρωταθλήματος Ελλάδας: (1965, 1968) Πρώτος σκόρερ τελικού του Κυπέλλου Κυπελλούχων: (1968) Γιώργος Αμερικάνος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). «Amerikanos, Georgios», ιστορικό συμμετοχών του αθλητή σε διοργανώσεις της FIBA Europe. (Αγγλικά) «Ήταν 4 Απρίλη του ’68…», άρθρο στον ιστότοπο του NovaΣΠΟΡ FM, 4 Απριλίου 2008.